Lopullisen arvosanan laskeminen

Näytön alareunassa olevassa taulukossa näkyy kunkin opiskelijan kyseisestä tehtävästä saama lopullinen arvosana. Arvosana muodostuu kolmesta osatekijästä.

1. Opettajan antama arvosana opiskelijan jättämästä työstä.
2. Vertaisarvioijien antamien arvosanojen keskiarvo kyseisestä työstä. Opettajan arvosana voi vaihtoehtoisesti sisältyä tähän lukuun. Tämä on suositeltavaa, jos vertaisarvioijien lukumäärä on hyvin pieni tai jos ajatellaan, että vertaisarviot ovat kyseenalaisia joko poikkeaman (tavallisesti ylöspäin) tai epäluotettavuuden vuoksi. Jos opettajan arvosana on mukana keskiarvossa, se on samanarvoinen kuin vertaisarvosanat eli sitä ei painoteta.
3. Opiskelijan saama arvosana hänen vertaisarviointisuorituksestaan. Tämä arvosana perustuu seuraaviin osatekijöihin (a) ovatko opiskelijan antamat arvosanat keskimäärin liian korkeita tai liian matalia verrattuna muiden opiskelijoiden antamiin arvosanoihin (tätä sanotaan poikkeamaksi), (b) seurailevatko hänen antamansa arvosananat keskimäärin muiden opiskelijoiden (ja mahdollisesti opettajan) antamia arvosanoja (tätä sanotaan luotettavuudeksi) ja (c) opiskelijan kanssaopiskelijoille antaman palautteen laatu. Opettajan tästä osa-alueesta antama arvosana näkyy sivun yläosassa. Näitä kolmea osatekijää painotetaan suhteessa 1:2:3 laskettaessa "arvioinnin" arvosanaa. Toisin sanoen opettajan palautteesta antamaa arvosanaa painotetaan yhtä paljon kuin poikkeaman ja luotettavuuden arvosanoja yhteensä.

Näitä kolmea osatekijää voidaan painottaa tehtävän kannalta sopivaksi katsottavalla tavalla. Esimerkiksi opettajan arvosanaa voidaan painottaa voimakkaasti, jos tehtävän vertaisarviointia pidetään vähämerkityksisenä kyseisen tehtävän kokonaisuuden kannalta. Vaihtoehtoisesti, jos opettaja ei ole lainkaan antanut arvosanaa kyseisestä tehtävästä, opettajan arvioinnille pitäisi antaa nollapainotus. Jos tehtävän päätarkoitus on opiskelijoiden toimiminen arvioijina ja palautteen antajina, silloin kahden ensimmäisen osatekijän painotukseksi voidaan antaa nolla (tai hyvin alhainen suhdeluku). Tällöin opiskelijoiden arviointikyvyt painottuvat lopullisissa arvosanoissa.

Huomaa, että tätä näkymää käytetään toistuvasti, ja että lopulliset arvosanat eivät yleensä ole opiskelijoiden nähtävissä ennenkuin kaikki arvosanat palautteista on syötetty JA eri osatekijöiden painotukset (opettajan arvosanoista, vartaisarvioinneista ja arviointisuorituksesta) on laskettu valmiiksi. Kun nämä kaksi erillistä tehtävää on suoritettu, voidaan lopulliset arvosanat antaa opiskelijoiden nähtäväksi.