Документация на Moodle: Инсталиране на PHP и MySQL

# Инсталиране на Apache, MySQL и PHP

> Moodle е написан на скриптов език, наречен PHP и съхранява по-голямата част от данните си в база данни. Базата данни, която препоръчваме е MySQL. Преди да инсталирате Moodle, трябва да имате работеща инсталация на PHP и работеща база данни, за да можете да превърнете своя компютър във функционален web сървър. Инсталирането на тези пакети може да е доста сложно. Поради тази причина, беше написана тази страница. Тя е опит да се опише накратко процеса на инсталиране на тези компоненти при различни платформи:

> - web хостинг услуги
> - Mac OS X
> - Redhat Linux
> - Windows

> ### Web хостинг услуги

> > За съжаление, web хостинг услугите са доста разнообразни по начина на своето функциониране. При някои услуги, доставчикът дори може да инсталира Moodle вместо вас.

> > Повечето услуги, предоставят web-базиран контролен панел, чрез който можете да конторлирате сайта си, да създавате бази данни и да настройвате cron. Други услуги предоставят достъп чрез ssh, така че можете да използвате UNIX команден ред.

> > Ще трябва внимателно да четете Ръководството за инсталиране и да напредвате стъпка по стъпка. Ако срещнете затруднения - свържете се с вашия доставчик.

> ### Mac OS X

> > Най-лесният начин е да използвате Apache сървъра, който се предоставя от Apple и да добавите пакетите PHP и MySQL на Марк Лайънидж. На двете страници, указани по-долу, ще откриете детайлни инструкции, които няма да дублираме тук.

> > > PHP: http://www.entropy.ch/software/macosx/php/

> > > MySQL: http://www.entropy.ch/software/macosx/mysql/

> > След като веднъж инсталирате тези пакети, можете да следвате Ръководството за инсталиране.

> > По-детайлно описание на процеса можете да откриете тук: http://moodle.org/wiki/index.php/InstallingMoodle

> ### Redhat Linux

> > Трябва да инсталирате всички налични пакети за Apache, PHP и MySQL. Един от пакетите, за които хората обикновенно забравят е 'php-mysql', който е необходим, за да може PHP да се свърже с MySQL.

> > След като веднъж инсталирате пакетите, можете да следвате Ръководството за инсталиране.

> > По-детайлно описание на процеса можете да откриете тук: http://moodle.org/wiki/index.php/InstallingMoodle

> ### Windows

> > Най-лесният начин е да използвате EasyPHP. Това е пакет, включващ всичкият софтуер, който ви е необходим. Ето и стъпките за инсталирането му:

> > 1. Най-напред, ако някога сте инсталирали MySQL (дори като част от друг пакет), ще трябва да го деинсталирате и да изтриете всички негови файлове, като специално се уверите, че файловете c:\my.cnf и c:\windows\my.ini са изтрити. Можете дори да потърсите всички файлове, наречени my.cnf или my.ini и да ги изтриете.
> > 2. Ако някога сте инсталирали PHP, изтрийте файлът php4ts.dll, намиращ се в директорията на Windows, както и всички файлове, наречени php.ini.
> > 3. Изтеглете EasyPHP от тук: http://www.easyphp.org/telechargements/dn.php?F=easyphp1-7 (приблизително 10 Mb)
> > 4. Изпълнете изтегления файл: easyphp1-7_setup.exe. Инсталаторът е на френски, но много си прилича с инсталаторите на всяка друга Windows програма - препоръчвам ви просто да приемете настройките по подразбиране и да оставите инсталатора да си свърши работата. Трябва да знаете, че "Suivant" означава "напред" или "следващ", а "Oui" - "да".
> > 5. В края на инсталацията, оставете полето "Lancer EasyPHP" (Зареждане на EasyPHP) отметнато и натиснете бутона 'Terminer". Може да ви бъде показана странциа с информация, която можете съвсем спокойно да игнорирате.
> > 6. Ако всичко е минало добре - поздравления! Apache, PHP и MySQL са инсталирани и работят. Би трябвало да виждате едно черно 'Е' в системния поднос. Ако щракнете с десен бутон върху него, ще се отвори меню, чрез което можете да контролирате работещите програми.
> > 7. Някои неща може да са на френски. Ако предпочитате английски, можете да изтеглите този файл: http://www.easyphp.org/telechargements/dn.php?F=indexUS_1.7. Той съдържа английските версии на папките www и home във директорията на EasyPHP1-7. Просто ги изкопирайте върху съществуващите файлове.
> > 8. Следващото нещо, което трябва да направите, е да създадете база данни, която Moodle да използва. Щракнете с десния бутон върху черното 'Е' в системния поднос и изберете 'Administration', след което щракнете върху 'DB Management'.
> > 9. Ако бъдете запитани за потребителско име, използвайте "root" и не пишете нищо в полето за парола. Следващото което би трябвало да видите е интерфейса на phpMyAdmin, с чиато помощ можете да създавате бази данни и потребителски профили.
> > 10. Създайте нова база данни, като напишете "moodle" в полето и натиснете бутона "Create". Беше лесно, нали?
> > 11. Можете да създадете и нов потребител, акои искате. Ако ползвате тази БД за пръв път, това ще ви се види трудно и може да се замислите дали да не използвате на първо време съществуващия потребител ("root") и да направите промени по-късно.
> > 12. Сега вече сте готови да инсталирате Moodle! Изтеглете най-новата достъпна версия от http://moodle.org/download, и я разархивирайте.
> > 13. Копирайте файловете във C:\Program Files\EasyPHP\www. Можете или да копирате цялата директория moodle (напр. C:\Program Files\EasyPHP\www\moodle), или да копирате цялото съдържание на директорията. Ако изберете втората възможност, адресът, на който ще откриете Moodle ще бъде http://localhost/ вместо http://localhost/moodle/.
> > 14. Създайте празна папка някъде другаде (напр.: C:\moodeldata). В тази папка Moodle ще съхранява качените на сървъра файлове.
> > 15. Отидете в папката на Moodle. Копирайте файла config-dist.php в същата папка под име config.php
> > 16. Редактирайте config.php с обикновен текстов редактор. (Notepad ще свърши работа. Само внимавайте да не добави ненужни празни редове на края на файла.)
> > 17. Въведете данните за новата си база данни:
> >     $CFG->dbtype = 'mysql';
> >     $CFG->dbhost = 'localhost';
> >     $CFG->dbname = 'moodle';
> >     $CFG->dbuser = 'root';
> >     $CFG->dbpass = '';
> >     $CFG->dbpersist = true;
> >     $CFG->prefix = 'mdl_';
> > 18. Въведете данните за пътеките:
> >     $CFG->wwwroot = 'http://localhost/moodle'; // Използвайте истинския адрес (ако го знаете).
> >     $CFG->dirroot = 'C:\Program Files\EasyPHP\www\moodle';
> >     $CFG->dataroot = 'C:\moodledata';
> > 19. Запишете файла. Ако има и други опции, можете спокойно да ги игнорирате.
> > 20. Почти приключихте! Остатъка от инсталацията е изцяло web-базирана. Заредете http://localhost/moodle/admin/ във вашия браузър, за да довършите процеса на инсталация.
> > 21. За да може Moodle да работи със ZIP файлове (напр. при архивиране), може да се наложи да активирате "zlib". За да направите това, отидете в директорията на EasyPHP (C:\Program Files\EasyPHP) и стартирайте програмата phpini.exe, която се намира там. Отметнете полето "zlib.dll". Затворете прозореца и от менюто на черното 'Е' изберете "Restart".
> > 22. Най-накрая трябва да инсталирате програма, подобна на cron. Вижте в Ръководството за инсталиране за повече подробности по темата.

> > Ето няколко съвета относно PHP, които ще ви помогнат да избегнете често срещаните проблеми, вслучай че не искате или не можетеда използвате EasyPHP:

> > - Уверете се, че модулът GD е активиран, така че Moodle да може да обработва изображения. (Може да се наложи да редактирате php.ini и да изтриете знака за коментар (';') от реда 'extension=php_gd2.dll'.)
> > - Уверете се, че модулът Zlib е активиран, така ч да можете да създавате и разархивирате zip файлове в Moodle.
> > - Уверете се, че настройката 'sessions' е активирана. (Може да се наложи да редактирате php.ini и да коригирате директорията срещу session.save_path от "/tmp" на нещо като "c:/temp" или друга Windows директория).

Документация на Moodle

Версия: $Id$