Innlevering av lærerens eksempler

Dersom studentene skal vurdere noen eksempler på innleveringer før de leverer inn sitt eget arbeide, må læreren bruke denne lenken for å levere inn disse eksemplene. Læreren kan levere inn (så godt som) et ubegrenset antall eksempelinnleveringer. Dersom antallet eksempler som er levert inn av læreren er høyere enn antallet eksempler hver student skal vurdere, får studentene tildelt lærereksempler for vurdering i tilfeldig rekkefølge. (Men likevel balansert.) Systemet forsøker å forsikre at hvert av eksemplene fordeles til like mange studenter. Fordelingen skjer tilfeldig, slik at f.eks. dersom ti eksempler er levert inn av læreren er det svært usannsynlig at den første studenten får eksempel 1, eksempel 2 og eksempel 3 etc. til vurdering.

Dersom læreren leverer inn færre eksempler enn studentene blir bedt om å vurdere, får studentene likevel bare dette antallet (som er levert inn av lærer) til vurdering.

Etter at læreren har levert eksemplene er det nyttig for læreren å vurdere disse eksemplene, evt. også kun delvis. Disse vurderingene er private for læreren, de vises IKKE til studentene i noen av fasene i oppgaven. Derimot blir de vist til læreren når læreren ser på studentenes vurderinger av eksemplene. Når læreren vurderer og evt. setter karakter på studentenes vurderinger av lærerens eksempler vises lærerens egen vurdering av det aktuelle eksempelet øverst på skjermen, og studentens vurdering vises nederst. Den "ekstra" vurderingen fungerer som en referanse og en påminnelse for læreren om de viktigste faktorene i eksempelet (og oppgaven).