El càlcul de la nota final

La taula d'aquesta pantalla mostra com es calculen les notes finals dels estudiants. Les notes finals s'obtenen fent una suma ponderada de fins a cinc components:

1. La nota del professorat sobre el treball enviat. És opcional però s'utilitzarà si el professorat avalua el treball dels estudiants. Si l'estudiant envia més d'un treball es comptarà la millor nota. I "millor" significa el treball amb la més alta combinació ponderada de nota del professor i de la nota dels companys.
2. La mitjana de les notes dels companys del treball enviat. Un altre cop, si l'estudiant envia més d'un treball s'usa la "millor" nota. La nota dels companys pot incloure ocasionalment la nota del professorat. Aquesta nota es podria incloure al càlcul si el nombre de notes de companys és molt petit o si es considera que les notes dels companys estan esbiaixades (normalment cap a dalt) o mereixen poca confiança. Si s'inclou la nota del professorat, aquesta es tracta de la mateixa manera que les dels companys a l'hora de fer el càlcul de la mitjana.
3. L'esbiaxament de l'estudiant al puntuar el treball dels companys. Això mesura si les notes de l'estudiant són o massa altes o massa baixes. No és una mesura absoluta i es basa en la diferència entre les notes de l'estudiant i les mitjanes dels companys per cada enviament que avaluen. En general no se li hauria de donar massa "pes" a aquest component.
4. El grau de confiança al puntuar els treballs dels companys. Això mesura si les notes d'un estudiant sobre un treball segueixen la mitjana de les notes dels companys . Aquesta mesura descompta L'esbiaixament de l'estudiant i fa la mitjana de les diferències absolutes entre les seves notes i les notes mitjanes dels companys. En teoria, si un estudiant puntua alt els treballs bons i puntua baix els no tan bons el seu grau de confiança és alt. Si se sospita que els estudiants en general són avaluadors pobres aleshores es poden incloure les notes del professorat en la mitjana de notes dels companys, cosa que que donarà més sentit al grau de confiança.
5. La nota mitjana donada pel professorat a les avaluacions de l'estudiant. Això inclou tant les avaluacions preliminars fetes per l'estudiant en els treballs d'exemple com qualsevol nota que posa el professorat a les avaluacions fetes durant la fase d'avaluació de la tasca per part dels companys.. En general aquest component és, probablement, més important que l'esbiaixament i el rau de confiança de manera que, si és possible, se li ha de donar un "pes" més gran.

Aquests cinc components es poden ponderar com es cregui més convenient per a la tasca encomanada. Per exemple, se li pot donar un pes més gran a la nota del professorat si es considera que la nota dels companys és només una petita part del total de l'avaluació. Alternativament, si el professorat només puntua una petita part dels enviaments es poden ignorar aquestes notes donant-les un pes de zero. Si la tasca deixa que siguin els estudiants qui posin notes i proporcionin retroalimentació aleshores els dos primers components es poden deixar a zero (o baixos) i qui determinarà les notes finals serà l'habilitat puntuadora dels estudiants.

Observeu que aquesta pantalla s'utilitza diverses vegades i les notes finals no es mostren als estudiants fins la fase final de l'avaluació. Un cop el professorat està satisfet amb les notes finals i llurs ponderacions ja les pot fer accessibles als estudiants.