Τεκμηρίωση Moodle: Αναβάθμιση

## Αναβαθμίζοντας το Moodle

Το Moodle έχει σχεδιαστεί να αναβαθμίζεται καθαρά από οποιαδήποτε προηγούμενη έκδοση σε οποιαδήποτε επόμενη.

Όταν αναβαθμίζετε μια εγκατάσταση Moodle θα πρέπει να ακολουθήσετε τα παρακάτω βήματα:

## 1. Δημιουργία αντιγράφων ασφαλείας σημαντικών δεδομένων

> Αν και αυτό δεν είναι απολύτως απαραίτητο, είναι πάντα καλή ιδέα να δημιουργείτε αντίγραφα ασφαλείας από οποιοδήποτε σύστημα παραγωγής πριν από κάθε μεγάλη αναβάθμιση, για να μπορεί να είναι δυνατή η επαναφορά για οποιοδήποτε λόγο. Επιπλέον είναι καλή ιδέα να αυτοματοποιηθεί σε καθημερινή βάση αυτή η διαδικασία έτσι ώστε αυτό το βήμα να μην είναι πλεον απαραίτητο.

> Υπάρχουν τρείς τομείς για τους οποίους πρέπει να δημιουργούνται αντίγραφα ασφαλείας:

> > 1. Ο φάκελος που περιέχει το λογισμικό του Moodle

> > > Δημιουργήστε ένα ξεχωριστό αντίγραφο των αρχείων πριν την αναβάθμιση έτσι ώστε να είναι δυνατή η ανάκτηση του config.php και οποιουδήποτε module έχει προστεθεί όπως θέματα, γλώσσες κτλ.

> > 2. Ο φάκελος δεδομένων.

> > > Εκεί βρίσκεται το περιεχόμενο που έχει φορτωθεί (όπως αρχεία μαθημάτων και εργασίες φοιτητών) και έτσι είναι πολύ σημαντικό να υπάρχουν αντίγραφα ασφαλείας αυτών των αρχείων ούτως ή άλλως. Μερικές φορές οι αναβαθμίσεις ενδέχεται να μετακινήσουν ή να μετονομάσουν φακέλους μέσα στο φάκελο δεδομένων.

> > 3. Η βάση δεδομένων

> > > Οι περισσότερες αναβαθμίσεις θα αλλάξουν τους πίνακες της βάσης δεδομέων προσθέτοντας ή αλλάζοντας πεδία. Κάθε βάση δεδομένων έχει διαφορετικούς τρόπους για τήρηση αντιγράφων ασφαλείας. Ένας τρόπος για τη MySQL είναι να 'μαζευτούν' όλα τα δεδομένα σε ένα μοναδικό αρχείο SQL. Το παρακάτω παράδειγμα δείχνει εντολές Unix για τη δημιουργία ενός τέτοιου αρχείου από τη βάση που ονομάζεται "moodle":

> > > > mysqldump moodle > moodle-backup-2002-10-26.sql

> > > Μπορείτε επίσης να χρησιμοποιήσετε τη δυνατότητα "Export" που δίνει η "Διαχείριση βάσης δεδομένων" του Moodle σε όλες τις πλατφόρμες.

##

## 2. Εγκατάσταση του νέου λογισμικού Moodle

> Χρησιμοποιώντας ένα συμπιεσμένο αρχείο που έχει φορτωθεί από το Διαδίκτυο

> > Μην κάνετε την εγκατάσταση πάνω από μια παλιά εγκατάσταση εκτός και αν γνωρίζεται πολύ καλά τί κάνετε... μερικές φορές παλιά αρχεία μπορούν να προκαλέσουν προβλήματα σε νέες εγκαταστάσεις. Ο καλύτερος τρόπος είναι να μετονομάσετε τον τρέχοντα φάκελο Moodle και να αποσυμπιέσετε το Moodle στην παλιά θέση.

> > > mv moodle moodle.backup
> > > tar xvzf moodle-1.0.6.tgz

> > Μετά, αντιγράψτε το config.php και οποιοδήποτε plugin:

> > > cp moodle.backup/config.php moodle
> > > cp -pr moodle.backup/theme/mytheme moodle/theme/mytheme

> Using CVS

> > Αν χρησιμοποιείτε CVS, απλά πηγαίνετε στον κορυφαίο φάκελο του Moodle:

> > > cvs update -dP

> > Βεβαιωθείτε πως χρησιμοποιείτε την παράμετρο "d" για να δημιουργηθούν νέοι φάκελοι όπου αυτό είναι απαραίτητο και την παράμετρο "P" για να αγνοήθούν οι άδειοι φάκελοι.

> > Αν έχετε μετατρέψει αρχεία του Moodle, παρακολουθήστε τα μηνήματα προσεκτικά για την περίπτωση που υπάρχουν συγκρούσεις. Όλα τα θέματά σας και τα μή τυποποιημένα plugins θα μείνουν ανέπαφα.

## 3. Τελειώνοντας την αναβάθμιση

> Το τελευταίο βήμα εκκινεί την αναβάθμιση μέσα στο Moodle.

> Για να το κάνετε αυτό επισκεφθείτε τη σελίδα διαχείρισης της εγκατάστασής σας.

> > http://example.com/moodle/admin

> Δεν έχει σημασία αν έχετε συνδεθεί σαν διαχειριστής ή όχι

> Το Moodle θα βρει τη νέα έκδοση αυτόματα και θα εκτελέσει όλες τις αναβαθμίσεις της βάσης δεδομένων ή του συστήματος αρχείων που είναι απαραίτητες. Αν υπάρχει κάτι που δε θα μπορέσει να κάνει μόνο του (πολύ σπάνιο) τότε θα δείτε μήνυμα που θα σας λέει τι χρειάζεται να γίνει.

Υποθέτοντας πως όλα τελειώνουν ομαλά (χωρίς μηνύματα λάθους) μπορείτε να χρησιμοποιήσετε τη νέα σας έκδοση του Moodle και να απολαύσετε τις νέες δυνατότητές του!

Αν έχετε πρόβλημα με την αναβάθμιση επισκεφθείτε το moodle.com και αποστείλτε ένα μήνυμα στο Installation Support Forum.

Τεκμηρίωση Moodle

Version: $Id$