Vertaisarviointitehtävän hallinta

Vertaisarvioitava tehtävä on mutkikkaampi kuin tavallinen tehtävä. Siihen kuuluvat seuraavat vaiheet:

1. Vertaisarvioitava tehtävä pitäisi jakaa useisiin arvioitaviin OSIOIHIN. Näin arviointi on vähemmän sattumanvaraista, ja opiskelijoilla on puitteet, joihin heidän arviointinsa perustuu. Opettajan tehtävänä on määritellä arvioitavat osiot ja tehdä arviointisivu. (Katso kyseinen sivu lisätietojen saamiseksi.)
2. Kun arviointisivu on tehty, varsinainen tehtävä annetaan opiskelijoiden saataville. Tehtävän palauttamiselle on määrätty deadline. Tämän vaiheen aikana opettaja voi halutessaan antaa joillekin tai kaikille lähetetyille tehtäville arvosanan. Arvioinnin ei tarvitse olla lopullinen vaan arvosanoja käytetään apuna seuraavassa vaiheessa.
3. Kun tehtävien palauttamisen aikaraja on umpeutunut, opettaja siirtää tehtävät vertaisarviointivaiheeseen. Ensiksi kullekin opiskelijalle jaetaan satunnainen valikoima arvioitavia töitä. Jos arvioituja tehtäviä on tarpeeksi, järjestelmä takaa, että kukin opiskelija saa ainakin yhden "hyvän" työn ja ainakin yhden "heikon" työn. Jokaisella opiskelijalla on näin useita arvioitavia töitä. Myös arvioinnille määrätään deadline. Opiskelija voi kommentoida (toisten opiskelijoiden tekemiä) oman työnsä arviointeja, ja arvioija voi mahdollisesti uudelleenarvioida työn. Tämä prosessi jatkuu kunnes opiskelija on tyytyväinen muutettuun arviointiin, arvioinnin deadline on saavutettu tai opettaja puuttuu prosessiin.
4. Arvioinnin määräajan umpeuduttua opettajan on arvioitava opiskelijoiden toisilleen antama palaute. Kun tämä on tehty, opettaja voi laskea opiskelijoiden lopulliset arvosanat. Nämä arvosanat koostuvat tavallisesti kolmesta osatekijästä: opettajan arvosanasta, vertaisarvioinnin keskiarvosta ja arviointisuorituksesta. Näiden kolmen osatekijän painotukset on määriteltävä ennen lopullisten arvosanojen laskemista.