Tilgjengelige undersøkelser

Foreløpig inneholder systemet bare ferdige undersøkelser. (Senere versjoner vil tillate å lage egne).

De tilgjengelige undersøkelsene er valgt fordi de er laget spesielt for evaluering av nettbasert læring. De er nyttige for å undersøke og finne ut av forskjellige trender blant elever. (for å se et eksempel der de blir brukt i en grundig analyse, se: http://dougiamas.com/writing/herdsa2002)

COLLES - Constructivist On-Line Learning Environment Survey
Konstruktivistisk undersøkelse om nettbaserte læremiljø

Undersøkelsen COLLES inneholder 24 påstander gruppert i seks skalaer. Hver av disse skalaene hjelper oss å stille viktige spørsmål om kvaliteten på den nettbaserte undervisningen.

Relevans | Hvor relevant er nettbasert læring for deres yrke?
Refleksjon | Stimulerer nettbasert læring studentenes reflekterte, kritiske tenking?
Interaktivitet | I hvilken grad engasjerer studentene seg på nett i en pedagogisk lærerik dialog?
Pedagogisk støtte | Hvor bra støtte får studentene i den nettbaserte undervisningen?
Støtte fra andre studenter | Stiller medstudentene opp med oppmuntrende støtte i nettundervisningen?
Tolking | Har studenter og lærere forståelse for hverandres kommunikasjon over Internett?

Sosial konstruktivisme utgår fra en dynamisk oppfattelse om læring, og det er en ny teori. Sosial konstruktivisme beskriver den lærende som en person som, innenfor rammen av et interaktivt læremiljø, aktivt lager seg begreper. Sosial konstruktivisme er en epistemologi, eller en måte å vite (kunne), der de lærende samarbeider reflekterende for å sammen konstruere nye måter å oppfatte og forstå, spesielt i en sammenheng der de sammen utforsker noe som er basert på deres personlige erfaringer.

Grunnleggende for dette samarbeidet er at man utvikler de lærendes kompetanse til kommunikasjon, dvs. å engasjere seg i en åpen og kritisk dialog både med læreren og medstudenter. Denne dialogen karakteriseres av en empatisk orientering mot å konstruere en ny forståelse og en kritisk holdning til å undersøke underliggende antakelser.

COLLES er utformet for å gjøre det mulig for deg å undersøke i hvilken grad du kan utnytte det interaktive potensialet i Internett for å få studentene til å engasjere seg i dynamiske læreprosesser.

(Denne informasjonen er lånt og tilpasset fra 'COLLES'-siden. Du kan finne mer informasjon om COLLES og forfatterne hos http://surveylearning.com/colles/)

ATTLS - Attitudes to Thinking and Learning Survey
Undersøkelse om tenking og læring

ATTLS er en teori om "måter å vite" (kunne)', og et begrep som i utgangspunktet ble utviklet innenfor genusteorien (Beleny et al., 1986). ATTLS er et verktøy for undersøkelse av kvaliteten på en dialog innenfor rammen av et samarbeidsinnrettet miljø.

Undersøkelsen er et verktøy utviklet av Galotti et al. (1999) for å måle i hvilken grad en person er en 'sosialt (empatisk) innrettet vitende' eller en 'individuell (rasjonell) innrettet vitende'.

Mennesker med større grad av 'sosial (empatisk)' innretning har en tendens til å oppfatte læring som mer morsomt, og samarbeider ofte bedre og er mer villige til å bygge på andres ideer. De med større grad av 'individuell (rasjonell)' innretning har en tendens til å ha en mer kritisk og argumenterende holdning til læring.

Studier har vist at disse to måtene å lære på er uavhengige av hverandre. (Galotti et al., 1999; Galotti et al., 2001). I tillegg reflekterer de bareholdninger hos studentene, ikke læringskapasitet eller intellekt.

Belenky, M. F., Clinchy, B. M., Goldberger, N. R., & Tarule, J. M. (1986). Women's Ways of Knowing: The Development of Self, Voice, and Mind. New York: Basic Books, Inc.

Galotti, K. M., Clinchy, B. M., Ainsworth, K., Lavin, B., & Mansfield, A. F. (1999). A New Way of Assessing Ways of Knowing: The Attitudes Towards Thinking and Learning Survey (ATTLS). Sex Roles, 40(9/10), 745-766.

Galotti, K. M., Reimer, R. L., & Drebus, D. W. (2001). Ways of knowing as learning styles: Learning MAGIC with a partner. Sex Roles, 44(7/8), 419-436.