Øvelse

En øvelse er en enkel men kraftig oppgave. I en øvelse ber læreren studenten om å gjennomføre et arbeide. Det kan være å skrive et essay, en rapport, å forberede en presentasjon etc. Når studentene er ferdige må de først selv vurdere sitt eget arbeide før de leverer det til læreren. Når de så har levert kan læreren bedømme både studentenes vurderinger og selve arbeidet. Læreren kan gi studentene tilbakemelding og be dem forbedre arbeidet og levere det inn på nytt igjen, eller ikke, alt etter som.

Før øvelsen starter må læreren klargjøre den med å

1. Lage et Word-dokument eller en HTML-fil som introduserer øvelsen og forteller studentene hva de skal produsere. Denne filen lastes opp til selve øvelsen av læreren.
2. Legge til tekstelementer og velge ulike innstillinger i skjemaet for øvelse. Dette skjemaet brukes både av studenter og lærere til å vurdere arbeidet som er gjort i øvelsen. Det fins ulike typer vurderinger som kan brukes. (Se hjelp til "Karakterstrategi".)

I store klasser kan det hende at læreren finner det nyttig å lage mer enn en versjon av øvelsen. Disse versjonene gir litt variasjon i øvelsen og sikrer at studentene løser ulike oppgaver i øvelsen. Studentene får da tilfeldig tildelt oppgaver. Hver student får bare en oppgave, men likevel blir alle oppgavene tildelt til omtrent like mange i klassen. Merk at variantene ikke bør være for ulike, ettersom samme skjema for vurdering blir brukt i alle variantene.

Når beskrivelsen(e) av øvelsen og skjemaet for vurdering på plass kan øvelsen åpnes for studenter. Studentene vises en beskrivelse av øvelsen og hva de skal gjøre. Når de er ferdig med dette skal de vurdere sitt eget arbeide (med det på forhånd klargjorte skjemaet for vurdering) før de kan levere arbeidet til læreren. Vurderingsskjemaet kan brukes som en slags 'sjekkliste' av studentene. De kan, om de ønsker, revidere både selve arbeidet sitt og vurderingen sin av det før de faktisk leverer. De burde også oppmuntres til å gjøre det!

Straks studenten har levert til læreren blir både selve øvelsen og studentens egenvurdering tilgjengelig for læreren. Øvelsen kan vurderes, og det er i tillegg en boks for å skrive kommentarer. Læreren kan også se arbeidet som er gjort (med studentens vurdering som utgangspunkt) og avgjøre om studenten skal bes om å levere inn på nytt (en forbedret versjon) eller ikke.

Dersom læreren mener at studentens arbeide kan forbedres, kan studenten få mulighet til å levere på nytt. Hvis studenten gjør dette må læreren etterpå vurdere arbeidet på nytt med et vurderingsskjema som inneholder karakterene og kommentarene som ble gitt til studentens forrige innlevering. Nå må læreren oppdatere dette skjemaet i lys av studentens nye, forbedrede versjon (heller enn å starte helt på nytt med vurderingen).

Når fristen for øvelsen har gått ut starter den neste fasen i øvelsen. Nå kan ikke studentene levere flere ganger. Innleveringene og vurderingene fra studenter som ikke er vurdert må nå vurderes.

Når alle innleveringene er vurdert går øvelsen over i siste fase. Studentene kan nå se sine endelige karakterer og karakterene gitt til sine egne vurderinger. Studentens karakter er en vektet kombinasjon av lærerens vurdering (karakter) av studentens egenvurdering og lærerens vurdering (karakter) av selve arbeidet. (Vurderingen gitt av studentene blir ikke brukt.) For innleveringene i seg selv er karakteren lærerens vurdering. Vektingen brukt for disse to karakterene (karakteren for vurdering og karakteren for selve arbeidet) kan bestemmes og endres når som helst i øvelsen.

Når læreren lar studenter levere arbeide inn på nytt bør læreren vurdere hvordan valget som beregner endelige karakterer regnes ut fra flere innleveringer. Dette valget lar læreren velge mellom å bruke gjennomsnittet av studentens innleveringer eller deres beste innlevering. Dette kan endres når som helst og får en umiddelbar effekt på karaktersiden.

I den endelige fasen i øvelsen kan studentene også se en samletabell over innleveringer. Dette er en sortert liste over innleveringene. De med høyest karakter vises øverst. Når det er flere innleveringer tillatt vil bare studentens beste innlevering vises i listen.