Kysymysten vieminen tiedostoon

Tällä toiminnolla voi siirtää Moodlesta kokonaisen kysymyskategorian tekstitiedostoon.

Huomaa, että monet tiedostotyypit kadottavat jonkin verran informaatiota kysymyksiä siirrettäessä. Tämä johtuu siitä, että kaikki tiedostotyypit eivät tue kaikkia Moodlen eri tehtävätyypeissä käytettyjä ominaisuuksia. Ei siis kannata odottaa että Moodleen ja Moodlesta siirretyt kysymystiedostot olisivat identtiset. Tietyt tehtävätyypit eivät välttämättä siirry lainkaan. Kannattaa siis aina tarkistaa Moodlesta siirretyt tiedostot ennen kuin käyttää niitä toisessa tuotantoympäristössä.

Tällä hetkellä Moodle tukee seuraavia tiedostotyyppejä:

GIFT tiedostotyyppi

GIFT on kattavin tiedoston vienti- tai tuontimuoto, jolla voi siirtää Moodle tenttikysymyksiä tekstitiedostoon. GIFT on alunperin suunniteltu helpoksi työkaluksi, jolla opettaja voi kirjoittaa kysymyksiä tekstitiedostoon. GIFT tukee monivalintaa, oikein/väärin -kysymyksiä, lyhytvastauksia, yhdistelyä ja numeerisia kysymyksiä, sekä "puuttuva sana" -aukkotehtäviä. Huomaa, että Cloze-aukkotehtäviä ei tällä hetkellä tueta. Erilaisia kysymystyyppejä voi tallettaa samaan tiedostoon ja tietostotyyppi tukee myös rivien kommentointia, kysymysten nimiä, palautetta ja prosentuaalisesti painotettua arvostelua. Esimerkiksi:

    Kuka oli Sepeteuksen poikien isä? {=Sepeteus ~Virtanen ~ei kukaan}

    Sepeteus oli poikiensa {~veli =isä ~eno}.

    Sepeteus oli poikiensa äiti. {FALSE}

    Kenen isä Sepeteus oli? {=poikiensa =lastensa}

    Koska Suomi itsenäistyi? {#1917}

Lisätietoja GIFT tiedostotyypistä

Lisää tiedostotyyppejä on tulossa, mm. WebCT, IMS QTI ja mitä ikinä Moodlen käyttäjät toteuttavatkaan!